open-index/open-wikipedia-markdown huggingface dataset:
John Couch Adams

**John Couch Adams** (5. juuni 1819 – 21. jaanuar 1892) oli inglise matemaatik ja astronoom. 

Ta on tuntud selle poolest, et arvutas Uraani orbiidi häirete põhjal sõltumatult prantsuse astronoomist Urbain Le Verrier’st välja seni tundmatu planeedi võimaliku asukoha. Adams esitas oma arvutused 1845. aastal, kuid nende põhjal ei jõutud Inglismaal planeeti kohe vaatluslikult kinnitada. Inglise astronoom James Challis alustas küll otsinguid, kuid ei tuvastanud planeeti õigel ajal.

Le Verrier’ arvutuste põhjal avastas planeedi 23. septembril 1846 saksa astronoom Johann Gottfried Galle Berliini observatooriumis. Hiljem tunnustati nii Adamsit kui ka Le Verrier’d Neptuuni asukoha teoreetilise ennustamise eest.

Adams töötas suure osa oma elust Cambridge’i Ülikoolis, kus ta oli Lowndeani astronoomia ja geomeetria professor ning hiljem Cambridge'i observatooriumi direktor. Tema teadustöö hõlmas ka Kuu liikumise ja meteoorivoolude uurimist.

## Tunnustus
* 1843 – J. Lawrence Smithi medal
* 1848 – Copley medal
* 1849 – valitiLondoni Kuningliku Seltsi liikmeks
* 1866 – Kuningliku Astronoomiaseltsi kuldmedal

## Viited
Kalev Jaik

**Kalev Jaik** (7. september 1942 Tartu – 23. juuli 2021 Tartu) oli iseõppijast mõtleja, sotsiaalaktivist ja investor, kes on avaldanud raamatuid majandusteooriast, Eesti eluolust nõukogude ja ülemineku ajajärgul, autobiograafiaid ja teist liiki igiliikuritest. Teadusajakirjades teda tsiteeritud pole.

## Raamatud

Kõik Jaigi raamatud on isekirjastatud, Kristjan Laesi toimetatuna.

* *Kaks majandusteadust: pettus ja majandusteadus /* Tartu: 2004 (Kristjan Laesi eessõnaga), ISBN 9949-10-814-4
* *Mina ja Eesti...: üks elulugu /* Tartu: 2005, ISBN 9949-13-090-5
* *Majandusalased mõisted: illusioonid ja varad / *Tartu: 2008 (Kristjan Laesi eessõnaga), ISBN 9789949157471
* *Igavene energia: anergia ja eksergia /* Kirjastuseta, 2008, ISBN 9789949180288
* *The terminology of economics : illusions and assets* / Tartu: 2009 (Kristjan Laesi eessõnaga), ISBN 9789949186730
* *Minu kaotatud eluvõitlus / *Tartu: Kalev Jaik, 2013 [Järelsõna Kristjan Laes], ISBN 9789949330270
* *Almeta. Mälestused Nõukogude Eesti tehaseelust I osa* / Tartu 2014, ISBN 9789949336555 (1. kd.)
* *Sissejuhatus majandusteadusesse* / Tartu: Kalev Jaik, 2018 ISBN 978994994698
* *Üheksa jutustust* / Tartu: Kalev Jaik, 2018 ISBN 9789949946990
* *Jalaka Liin ja teised jutustused* / Tartu: Kalev Jaik, 2021 ISBN 9789916961407

## Välislingid
* Kalev Jaik ja Kristjan Laes. Ööülikooli saade "Ideaalne kapitalism"
* Kalev Jaik: Kes riisus meie vara, Maaleht, 7. detsember 2000
* Alo Lõhmus, Iseõppinud majandusfilosoof: majanduskriis on rahvamasside riisumine suures ulatuses!, Postimees, 7. märts 2009
* buratino: Kalev Jaik võsafilosoofist majandusteadlane https://fp.lhv.ee/forum/free/121915
Kia

**Kia Corporation** (korea keeles 기아자동차(주); 起亞自動車(株) [hjondee džadongtša (džu)]; varasemad nimed ka **Kyungsung Precision Industry** ja **Kia Motors Corporation**) on tehnikat ja tehnikaseadmeid ning autosid tootev suurkorporatsioon Lõuna-Koreas.

Ettevõtte nimi tuleb hiina-korea sõnast *ki* 'välja tulema, tõusma', millele lisandub a, mis tähendab Aasiat. Niisiis tähendab ettevõtte nimi umbkaudu 'Aasiast tõusma' või 'Aasiast välja tulema'.

Kia Motors on Lõuna-Korea vanim autotootja. See asutati 9. juunil 1944 terasest torusid ja jalgrattaosi tootva ettevõttena **Kyungsung Precision Industry**. 1951 hakkas ettevõte tootma jalgrattaid. 1952 võttis ta endale praeguse nime. 1957 hakkas ta tootma mootorrattaid, 1962 veoautosid ja 1974 sõiduautosid. Kia tootis mitmesuguseid sõiduautosid peamiselt Mazda põhjale ning müüs neid nii kodu- kui välismaal. 1986 algas koostöö Ford Motor Companyga ja 1994 sisenes Kia ka USA turule.

1997 toimunud Aasia finantskriisi käigus läks Kia pankrotti. 1998 korraldati pankrotivara oksjon, millel osalesid Ford ja Hyundai Motor Company. Viimane tegi suurema pakkumise ja omandas ettevõttest 51%. Kia jätkas tootmist, aga viimasel ajal on Hyundai teinud ettevõttesse divesteeringuid, mistõttu tema omandus ettevõttes oli 2011. aasta seisuga 49,2%.

2015. aasta lõpuks on Hyundai Motor Company omanduses 33,88% Kia Corporationist.

Eesti turul on Kia olnud alates aastast 1995.

## Kia autode tootmise kronoloogia

* Avella
* Brisa
* Capital
* Concord
* Potentia
* Sephia/Mentor
* Pride
* Visto
* Amanti/Opirus
* Clarus/Credos
* Clarus/Credos II
* Elan/Vigato/Kia Roadster
* Enterprise
* Magentis/Optima
* Morning/Picanto
* Magentis/Optima/Optima-Regal
* Potentia(New)
* Rio/Pride
* Rio(Cinco/RX-V)
* Rio SF/Rio
* Sephia/Mentor(New)
* Sephia/Spectra/Shuma
* Spectra
* Spectra/Cerato
* Lotze/Optima/Magentis
* Sportage
* Bongo
* Besta
* Wide-Bongo
* Power-Bongo
* Topic
* Towner
* Rocsta
* Rocsta R2
* Ceres
* Bongo-Frontier/K Series
* Carens
* Carens II/Carens
* Carnival
* Sedona/Carnival/Carnival II
* Sedona/Carnival/Grand-Carnival
* Sorento
* Soul
* Sportage(CRDI/V6)
* Pregio
* Towner(New)
* Retona
* Joice/Carstar
* Pregio/Bongo III
* K Series/Bongo III
* Kia KB
* Rhino/Wide-Boxer
* Kia Trade
* Kia Boxer
* Kia AM Truck
* Kia AM Bus
* Kia Granbird (Asia Motors)
* Kia Titan
* Kia Super-Titan
* Kia Jumbo-Titan
* Kia Granto
* Kia Combi
* kia Cosmos
* Kia Pamax
* Kia Rhino
* Kia Granbird
* Kia Power-Combi
* Kia New Cosmos
* Kia Frontier

## Viited

## Välislingid
* Kia Motors (korea keeles)
* Kia Motorsi rahvusvaheline koduleht
* Kia Eesti
Algirdas Brazauskas

**Algirdas Mykolas Brazauskas** (22. september 1932 Rokiškis – 26. juuni 2010 Vilnius) oli Leedu poliitik, kes aastatel 1993–1998 oli Leedu president ja 2001–2006 Leedu peaminister.

Nõukogude perioodil töötas Brazauskas juhtivatel kohtadel Leedu Kommunistlikus Parteis, olles 1977–1987 partei keskkomitee sekretär ja 1988–1990 partei keskkomitee esimene sekretär.

1990. aastal asutas ta rahvuslikult meelestatud Leedu Kommunistliku Partei liikmete baasil Leedu Demokraatliku Tööpartei ja sai selle esimeseks juhiks. Kui partei ühines 27. jaanuaril 2001 Leedu Sotsiaaldemokraatliku Parteiga, valiti ta ka uue erakonna juhiks.

25. novembril 1992 sai Brazauskasest presidendi kohusetäitja ja 25. veebruaril 1993 vannutati ta presidendiametisse. 1998. aastal ei osalenud ta uutel presidendivalimistel ja andis 25. veebruaril 1998 ameti üle Valdas Adamkusele.

Brazauskas põdes peaministrina töötamise ajast lümfogranulomatoosi. Ta suri 77-aastaselt vähki oma kodus. Brazauskas maeti Vilniuse Antakalnise kalmistule.

## Tunnustus
*1997 Maarjamaa Risti ketiklassi teenetemärk
*2004 Valgetähe I klassi teenetemärk

## Viited
Saare vald

**Saare vald** oli vald Jõgeva maakonnas.

Naabervallad olid Pala, Kasepää, Torma, Palamuse ja Tabivere vald.

Saare viimane vallavanem oli Hannes Soosaar.

## Ajalugu
Vald moodustati 1992. aasta 10. septembril.

2017. aasta Eesti omavalitsuste haldusreformi käigus moodustati Avinurme valla, Kasepää valla, Lohusuu valla, Mustvee linna ja Saare valla ühinemisel uus omavalitsusüksus – Jõgeva maakonnas asuv Mustvee vald.

## Asulad
### Külad
Saare vallas oli 22 küla (sulgudes elanike arv 2007): Halliku (54), Jaama (70), Kallivere (27), Kiisli (33), Koseveski (46), Kääpa (206), Levala (32), Maardla (37), Nautrasi (20), Odivere (82), Pedassaare (15), Putu (52), Pällu (63), Ruskavere (59), Saarjärve (33), Sirguvere (48), Tarakvere (15), Tuulavere (20), Vanassaare (46), Vassevere (45), Veia (47), Voore (341).

## Viited
Fennoskandia

**Fennoskandia** on Soome geoloogi Wilhelm Ramsay poolt kasutusele võetud nimi, millega ta tähistas geoloogiliselt terviklikku ala Põhja-Euroopas, kuhu kuuluvad Soome, kogu Karjala, Koola poolsaar ja suurem osa Skandinaavia poolsaarest. 

Fennoskandia ala langeb peaaegu kokku Fennoskandia kilbi ehk Balti kilbi alaga.

## Vaata ka
*Fennoskandia kilp
*Baltoskandia

## Välislingid
*Geological Map of the Fennoscandian Shield
Poliitiline spekter

**Poliitiline spekter** on erinevate poliitiliste positsioonide visuaalne võrdlemise süsteem, kus eri seisukohad paigutatakse koordinaatteljestikule.

## Vasak-parem süsteem
Moodsas läänamaailmas on üheks levinumaks poliitilise spektri väljendamise süsteemiks vasak-parem süsteem. Vasakule poole jäävad sotsialism ja kommunism ning paremale poole konservatism ja fašism. Vabale turumajandusele orienteeritud jäävad tavaliselt paremtsentrisse ning uusliberalism ehk sotsiaalne liberaalsus keskele ja mõnikord konservatiivide vaatepunktist vaadatuna ka vasaktsentrisse. Kristlik demokraatia võib olla keskel, kas vasakul või paremal, oleneb riigist. Vasak-parem süsteem tuli kasutusele alates Prantsuse revolutsioonist, kui veel eriti radikaalseid kommuniste vasakul ja -fašiste paremal ei olnud olemaski ning siis defineeriti vasak- ning parempoolsus hoopis läbi suhtumise traditsionaalsesse monarhistlikku valitsusse ja vabaturumajanduse pooldajad olid vasakul, nüüdseks on nad pigem paremal pool. Samuti on selles süsteemis erinevused riigiti ja kultuuriti.

### Erinevaid vasak-parem teljestiku interpretatsioone

Teljestikule võib hindamiseks panna erinevaid põhimõtteid, mida on võimalik omavahel vastandada. Samuti võib kasutada ka näiteks nelja erinevat põhimõtet, et nende järgi teljestikul nii vasakule-paremale, kui ka üles-alla liigitada.

* Võimaluste võrdsus (vasak) versus võrdsed õigused (parem).
* Rikkuse ja sissetulekute ümberjaotus (vasak) või vaba turu toimimisest tingitud ebavõrdsusega nõustumine (parem).
* Kas valitsuse poliitika peaks olema sekkuv (vasak) või *[[laissez-faire]]* (parem).
* Erinevate elustiilide valiku toetamine (vasak) või traditsiooniliste väärtushinnangute toetamine (parem).
* Kas riigi prioriteet on võrdsus (vasak) või vabadus (parem). Mõlemad pooled räägivad nii võrdsusest kui vabadusest - aga nad tõlgendavad neid põhimõtteid erinevalt.
* Kas inimloomus on kujundatav (vasak) või kaasasündinud (parem).
* Kas riik peaks olema kirikust eraldatud (vasak) või religioosne (parem).
* Kollektivism (vasak) versus individualism (parem).
* Internationalism (vasak) või rahvuslus (parem).

## Vaata ka
* Parempoolsus
* Vasakpoolsus
Hõõrdülekanne

**Hõõrdülekanne** on ülekanne, mis koosneb vähemalt kahest hõõrdrattast, mis on kinnitatud võllidele ja surutakse teineteise vastu välisjõuga. Liikumine hõõrdülekandes kantakse üle hõõrdrataste vahel tekkiva hõõrde (hõõre on takistav jõud suurusega F) toimel, mis võrdub ringjõuga (P) või on sellest suurem (F ≥ P).

Konstantse ülekandearvu säilitamiseks juhuslikel ülekoormustel või hõõrdrataste vahelise hõõrdeteguri kõikumisel lähtutakse hõõrdülekannete arvutamisel võrdusest kP = F, kus k on sidestuse varutegur (k > 1), P ringjõud ja F hõõrdejõud.

## Hõõrdülekande eelised

* Lihtne ülesehitus,
* sujuv töötamine,
* ülekoormustel töökehade libisemine, mis avariijuhtudel väldib ülekande purunemist,
* võimalus sujuvalt muuta ülekandearvu.

## Hõõrdülekande puudused

* hõõrdrataste suur kulumine,
* libisemisest tingitud mittekonstantne ülekandearv,
* suhteliselt madal kasutegur (η = 0,8...0,92)
* võllide ja laagrite suur koormus,
* piiratud ülekantav võimsus (kuni 20&nbsp;kW)

## Hõõrdülekande kasutamine

Hõõrdülekandeid kasutatakse sepistus-pressimisseadmetes (hõõrdvasarad ja -pressid), hõõrdajamiga vintsides, konveierites ja mujal.

## Hõõrdülekande liigitus

### Hõõrdülekande liigitus võllide asendi järgi

* paralleelsete võllidega hõõrdülekanne,
* lõikuvate võllidega hõõrdülekanne,
* ühistelgsete võllidega hõõrdülekanne.

### Hõõrdrataste pinna kuju järgi

* silinderhõõrdülekanne,
* koonushõõrdülekanne,
* sfääriline hõõrdülekanne,
* torroidhõõrdülekanne.

### Ringjõu ülekandmise viisi järgi

* vahetu kokkupuutega,
* vahelüli kaudu kokkupuutega.

### Otstarbe järgi

* konstantse nurkkiirusega ülekanded,
* muudetava nurkkiirusega ülekanded ehk variaatorid.

## Hõõrdrataste materjali omadused

Hõõrdrataste materjalil peavad olema järgmised omadused:

* Suur kulumiskindlus,
* suur pinnatugevus,
* suur hõõrdetegur,
* suur elastsusmoodul (hõõrdrataste libisemise ja hõõrdekadude vähendamiseks),
* minimaalne niiskuseimavus.

## Hõõrdrataste materjal

Hõõrdrataste materjalina kasutatakse kõige sagedamini järgmisi kombinatsioone.

* Karastatud teras karastatud terasel. Sel juhul töödeldakse pinnad kõvaduseni 60 HRC. Ülekanne töötab tavaliselt õlivannis, aga võib töötada ka kuivalt.
* Malm malmil. Ülekanne võib töötada nii määrimisega kui ka kuivalt.
* tekstoliit või fiiber terasel või malmil. Nendest ratastest ülekanded nõuavad suure liugehõõrdeteguri tõttu väiksemat survejõudu. Selline ülekanne töötab kuivalt.

Hõõrdülekannetes kasutatakse veel nahka, kummit, puitu, kummeeritud riiet jm.

Mittemetalsetest materjalidest hõõrdülekanded töötavad kuivalt. Tavaliselt soovitatakse veetav ratas teha suurema kulumiskindlusega materjalist, et vältida libisemisel lamendite tekkimist.

## Vaata ka

*Ülekanne
Išimi jõgi

**Išim** (kasahhi keeles Есіл (Jesil), vene keeles Ишим) on jõgi Aasias Obi jõgikonnas, Irtõši vasakpoolne ja kõige pikem lisajõgi.

Išim on 2450 km pikk ja tema valgla on 177 000 km².

Išim algab Kasahstanist Karagandõ oblastist Sarõarka kõrgustiku põhjaosast. Ülemjooksul voolab Išim Akmola oblastis valdavalt läände, läbides Aršalõ, Kasahstani pealinna Astana ja Astrahhanka. Seejärel suubuvad temasse paremalt Aršalõ jõgi ja vasakult Terisakkan. Siis jõuab Išim Deržavinski ehk Barankõli linna, kus pöördub põhja ning voolab edasi Torgaj lavamaal, läbib Jesili ja ületab Põhja-Kasahstani oblasti piiri. Novoišimskis pöördub jõgi kirdesse ning läbib Sergejevka, Javlenka ja oblasti keskuse Petropavli, pöördub põhja, ületab Venemaa piiri ning satub Tjumeni oblastisse. Išim laskub Lääne-Siberi madalikule. Išimis pöördub jõgi itta, aga Abatskojes taas põhja, läbib Vikulovo ja ületab Omski oblasti piiri.

Išim suubub Ust-Išimis vasakult Irtõši. Tema veed jõuavad lõpuks Obi kaudu Põhja-Jäämerre.

Raudtee kulgeb Išimi kaldal ajuti: Aršalõst Astanani ja sealt edasi Atbasarini ning Deržavinskist Jesilini. Kuid ka põhja pool (Novoišimskis, Petrpavlis ja Išimis) ületab jõge mitu ida-läänesuunalist raudteed. Seevastu maantee kulgeb Išimi kaldal enam-vähem pidevalt: Aršalõst Astrahhankani ja Deržavinskist Abatskojeni.

Jõgi toitub peamiselt lumesulamisveest. Ta jäätub novembris ja vabaneb jääkattest aprillis-mais. Sellele järgneb suurvesi mais-juunis. Keskmine vooluhulk on sadakonna kilomeetri kaugusel suudmest Vikulovos 56,3 m³/s, aga maksimaalne 686 m³/s. Suurvee ajal on jõgi alamjooksul kuni 15 km lai.

## Viited
Leedu peaminister

**Leedu Vabariigi peaminister** (leedu keeles *Lietuvos Respublikos Ministras Pirmininkas*) on Leedu valitsusjuhi ametinimetus aastatel 1918–1940 ja alates 1992. aastast. Peaministri valib Leedu parlament ehk Seim. 

Peaministri amet seati sisse Leedu iseseisvumise järel 11. novembril 1918. Pärast sotsialistlikku riigipööret 17. juunil 1940 asendati peaministri ametikoht rahvavalitsuse esimehe, 25. augustil 1940 aga Leedu NSV Rahvakomissaride Nõukogu (alates 2. aprillist 1946 Leedu NSV Ministrite Nõukogu) esimehe ametiga. 21. juulil 1940 kuulutati välja Leedu NSV, mis 6. augustil 1940 inkorporeeriti Nõukogude Liitu.

Taasiseseisvunud Leedu valitsusjuhte loendatakse alates 11. märtsist 1990, mil Leedu NSV Ülemnõukogu võttis esimesena Balti riikidest vastu iseseisvusdeklaratsiooni. Kahe aasta jooksul kasutati valitsusjuhi tiitlina ministrite nõukogu esimeest, peaministri amet taastati ametlikult 25. novembril 1992.

## Vaata ka
*Leedu valitsusjuhtide loend
*Leedu NSV valitsusjuhtide loend

## Välislingid

*Leedu Vabariigi valitsuse ametlik veebileht (leedu ja inglise keeles)
*Leedu peaministri elulugu valitsuse veebilehel (leedu keeles)
Leedu valitsusjuhtide loend

**Leedu valitsusjuhtide loend** loetleb iseseisva Leedu Vabariigi valitsusjuhid aastatel 1918–1940 ja alates aastast 1990 sõltumata nende ametinimetusest (peaminister, rahvavalitsuse esimees, ministrite nõukogu esimees).

Leedu NSV valitsusjuhid perioodist 1940–1990 on ära toodud eraldi loendis.

## Leedu Vabariik [[1918]]–[[1940]]

Parteide lühendid:

**LKDP** – Leedu Kristlik-Demokraatlik Partei (*Lietuvos krikščionių demokratų partija*)
**LRL** – Leedu Rahvuslaste Liit (*Lietuvių tautininkų sąjunga*)
**LSRDP** – Leedu Sotsialistlik Rahvademokraatlik Partei (*Lietuvos socialistų liaudininkų demokratų partija*)
**LTRL** – Leedu Talurahva Liit (*Lietuvos valstiečių liaudininkų sąjunga*)

## Leedu Vabariik aastast [[1990]]

Parteide lühendid:

**IL** – Isamaaliit – Leedu Kristlikud Demokraadid (*Tėvynės sąjunga - Lietuvos krikščionys demokratai*)
**LDTP** – Leedu Demokraatlik Tööpartei (*Lietuvos demokratinė darbo partija*)
**LLL** – Leedu Liberaalne Liit (*Lietuvos liberalų sąjunga*)
**LSDP** – Leedu Sotsiaaldemokraatlik Partei (*Lietuvos socialdemokratų partija*)

## Vaata ka

*Leedu peaminister
*Leedu NSV valitsusjuhtide loend
Leedu NSV valitsusjuhtide loend

**Leedu NSV valitsusjuhtide loend** loetleb Leedu NSV valitsusjuhid aastatel 1940–1990 sõltumata nende ametinimetusest (Rahvakomissaride Nõukogu esimees, Ministrite Nõukogu esimees).

Leedu NSV eksisteeris 21. juulist 3. augustini 1940 *[[de iure]]* iseseisva riigina, alates 3. augustist 1940 liiduvabariigina Nõukogude Liidu koosseisus. Leedu NSV likvideeriti 11. märtsil 1990 Leedu Vabariigi väljakuulutamisega.

24. juunist 1941 kuni 13. juunini 1944 oli Leedu territoorium okupeeritud Saksa vägede poolt ja Leedu NSV valitsus tegutses eksiilis Venemaa territooriumil.

**LKP** – Leedu Kommunistlik Partei (*Lietuvos komunistų partija*)

## Vaata ka

*Leedu NSV
*Leedu NSV Ülemnõukogu Presiidiumi esimeeste loend
*Leedu valitsusjuhtide loend
*Leedu peaminister
Nan Shan

**Nan Shan** on mäestik Aasias. Piirab kirdest Qaidami nõgu, loodes ühenduses Altun Shaniga. Kõrgus kuni 6346 meetrit.
Panarea

**Panarea** on saar Türreeni meres, üks Lipari saartest. 

Saare pindala on 330 ha. Saar on mägine, kõrgus kuni 421 meetrit. Kuulub Itaaliale.
Oasis

**Oasis** on Inglismaa rokkansambel, mis asutati 1991. aastal Manchesteris. Bändi tuumiku moodustavad vennad Liam ja Noel Gallagher. Oasis on Britpopi liikumise tuntuim esindaja.

2009. aastal läks ansambel laiali.

## Liikmed
*Liam Gallagher – vokaal
*Noel Gallagher – kitarr
*Gem Archer – kitarr
*Andy Bell – basskitarr
*Chris Sharrock – trummid

### Endised liikmed
*Alan White – trummid
*Paul Arthurs – kitarr
*Paul McGuigan – basskitarr
*Tony McCarroll – trummid

## Diskograafia

### Albumid
*Definitely Maybe (1994) nr 1 UK, nr 1 IRL, nr 58 US (maailmas müüdud 7,5 miljonit eksemplari)
*(What's the Story) Morning Glory? (1995) nr 1 UK, nr 1 IRL, nr 1 SWI, nr 3 AUT, nr 4 US (20 miljonit)
*Be Here Now (1997) nr 1 UK, nr 2 US, nr 1 FRA, nr 1 CAN, nr 1 AUS, nr 1 JPN, nr 2 GER, nr 1 IRL (8 miljonit)
*Standing on the Shoulder of Giants (2000) nr 1 UK, nr 24 US (3 miljonit)
*Heathen Chemistry (2002) nr 1 UK, nr 1 SWI, nr 23 US (4 miljonit)
*Don't Believe the Truth (2005) nr 1 UK, nr 12 US (2,5 miljonit)
*Dig Out Your Soul (2008) nr 1 UK, nr 5 US

### Kogumikud
*The Masterplan (1998) nr 2 UK, nr 51 US, nr 1 IRL Märkus: B-poolte kogumik (2 miljonit)
*Stop the Clocks (2006)

### Singlid
*Supersonic (18/4/1994) UK nr 31
*Shakermaker (27/6/1994) UK nr 11
*Live Forever (15/8/1994) UK nr 10
*Cigarettes & Alcohol (17/10/1994) UK nr 7
*Whatever (26/12/1994) UK nr 3
*Some Might Say (1/5/1995) UK nr 1
*Roll With It (21/8/1995) UK nr 2
*Wonderwall (6/11/1995) UK nr 2 US nr 8
*Don't Look Back In Anger (26/2/1996) UK nr 1
*D'You Know What I Mean? (12/7/1997) UK nr 1
*Stand By Me (29/9/1997) UK nr 2
*All Around The World (19/1/98) UK nr 1
*Go Let It Out (12/2/2000) UK nr 1
*Who Feels Love? (24/4/2000) UK nr 4
*Sunday Morning Call (10/7/2000) UK nr 4
*The Hindu Times (22/4/2002) UK nr 1
*Stop Crying Your Heart Out (24/6/2002) UK nr 2
*Little By Little / She Is Love (30/9/2002) UK nr 2
*"Songbird" (10/2/2003) UK nr 3
*"Lyla" (16/5/2005) UK nr 1
*The Importance Of Being Idle (22/8/2005) UK nr 1
*Let There Be Love (28/11/2005) UK nr 2
*Lord Don't Slow Me Down (21/10/2007) UK nr 10
*The Shock of the Lightning (29/09/2008) UK nr 3
*I'm Outta Time (01/12/2008) UK nr 12

## Välislingid
* Ansambli koduleht
*Oasis Live
Sooline võrdõiguslikkus

**Sooline võrdõiguslikkus** on sotsiaalpoliitiline teooria või idee, mille kohaselt on naised ja mehed õiguslikult võrdsed; neil on võrdsed õigused, kohustused, võimalused ja vastutus tööelus, hariduse omandamisel ning teistes ühiskonnaelu valdkondades.

Sooline võrdõiguslikkus on ühtaegu põhimõte, mida järgida, ja eesmärk, mille poole püüelda. Sooline võrdõiguslikkus on Eestis kehtestatud seadusega.

Soolise võrdõiguslikkuse kaitsmise ja edendamisega tegeleb Eestis soolise võrdõiguslikkuse ja võrdse kohtlemise kantselei. 

## Uuringud

* 2006. aastal oli Euroopa Liidus üle kuue miljoni naise vanuses 25–49, kes olid perekondlike kohustuste tõttu sunnitud koju jääma või saavad töötada ainult osalise tööajaga.
* Uuring: Eesti naistel on võrreldes meestega vähem ligipääsu võimule ja halvem majanduslik olukord Delfi 29. mai 2014
* Uuring soolise võrdõiguslikkuse seaduse rakendamisest tööandjate seas ja indikaatorite väljatöötamine seaduse mõjude hindamiseks  (TNS Emor, Praxis, 2015)
* Statistical data on Women entrepreneurs in Europe (European Commission, 2014)
* Statistical Data on Women Entrepreneurs in Europe. Country Fiche. Estonia. (European Commission, 2014)
* Global Entrepreneurship Monitor 2015/16 (GEM, 2016)
* The Role of Men in Gender Equality – European Strategies & Insights (2012) ja Study on the Role of Men in Gender Equality (Eesti juhtumi analüüs) (Praxis, 2012)
* Euroopa Elu- ja Töötingimuste Parandamise Fond 2015: EurWORK annual review (Eurofound, 2016)
* Soolised lõhed hariduses (Haridus- ja Teadusministeerium, 2016)
* Kellel on Eestis hea, kellel parem? Võrdõiguslikkuse mõõtmise mudel (RAKE, Võrdõigusvoliniku kantselei 2016)

## Koolitused

* Soolise võrdõiguslikkuse täiendkoolitus koolijuhtidele (Praxis, 2016)
* Soolise võrdõiguslikkuse lõimimine üld- ja kõrgharidusse 2014-2015 (Praxis)

## Vaata ka

* Feminism
* Maskulinism
* Konventsioon naiste diskrimineerimise kõigi vormide likvideerimise kohta
* Euroopa Soolise Võrdõiguslikkuse Instituut
* Sooideoloogia
* Stereotüüp
* HeForShe
* Soolise võrdõiguslikkuse ja võrdse kohtlemise volinik
* Sooideoloogia
* Stereotüüp
* HeForShe

## Viited

## Välislingid
* Sotsiaalministeeriumi võrdsuspoliitikate osakonna veebileht gender.sm.ee
* Soolise võrdõiguslikkuse ja võrdse kohtlemise volinik
* Ühtekuuluvuspoliitika fondide võrdõiguslikkuse kompetentsikeskus
* Soolise võrdõiguslikkuse seadus
* Eesti Naisuurimus- ja Teabekeskus, asutatud 3. aprillil 1997
* Eesti Naisteühenduste Ümarlaud, asutatud 16. augustil 2003
* Haridus ja sugu infoportaal
* Katri Lamesoo ja Katri Vallaste: kas vaesus pikendab eluiga? Eesti Päevaleht, 11. juuni 2007
* Teel tasakaalustatud ühiskonda. Naised ja mehed Eestis Sotsiaalministeerium 2010
* Sooline palgalõhe Eestis Sotsiaalministeerium 2011
* Liisa Sveningsson Past: see teine n-sõna Eesti Päevaleht, 28. märts 2011
* Raport: Eestis on soolise võrdsuse seis halvem kui Ugandas Eesti Päevaleht, 2. november 2012
* Enamik eestlastest tahaks, et mehed ja naised oleks ühiskonnas võrdsed Postimees, 16. september 2014, viidatud "Soolise võrdõiguslikkuse monitooring 2013"
Noel Gallagher

**Noel Thomas David Gallagher** (sündinud 29. mail 1967) on Oasise kitarrist, Liam Gallagheri vanem vend.

Sarnaselt oma vennaga on ta kuulsaid kolleege tihti avalikult solvanud. Robbie Williamsit kirjeldas ta kui "paksu tantsijat Take Thatist" ning Backstreet Boysi kohta ütles ta, et "nad tuleks maha lasta". Üks kuulsamaid väljaütlemisi on ta soov, et Britpopi rivaali Bluri liikmed sureksid AIDSi.

### Tsitaadid
*"Armastan ''our kid''i, kuid mitte nii palju kui armastan nuudleid."
**Oma venna kohta.
*"Me pole arrogantsed, me lihtsalt arvame, et oleme maailma parim bänd."
*"Tean, et mul on iiri verd, sest ärkan igal hommikul pohmelliga."
Jesil

**Jesil** on linn Kasahstanis Akmola oblastis, Jesili rajooni halduskeskus.

Linn asub Išimi jõe kaldal. Tema geograafilised koordinaadid on .

Aastal 2008 elas Jesilis 13 591 inimest.
Suzdal

**Suzdal** (vene *Суздаль*) on linn Venemaal Vladimiri oblastis, Suzdali rajooni keskus. Asub 30 km Vladimirist põhjas Kamenka jõe kaldal.

Suzdali on esmamainitud 1024. aastal. 12. sajandi alguses oli Rostovi-Suzdali vürstiriigi pealinn. 13. sajandi keskel oli iseseisva Suzdali vürstiriigi keskus. 1392. aastal liideti Moskva Suurvürstiriigiga ja kaotas oma tähtsuse poliitilise keskusena. 1778. aastal sai linnaõigused.

Suzdal on üks Kuldse Ringi linnadest. Seal asub palju kirikuid ja kloostreid, millest vanimad pärinevad 13. sajandist. 1992. aastast kuuluvad Suzdali kirikud ja kloostrid UNESCO maailmapärandi nimistusse.

## Vaata ka
*Suzdali kreml
*Suzdali Jumalaema Sündimise katedraal

## Viited

## Välislingid

*http://www.gorodsuzdal.ru/
* http://suzdal.org/ 
* http://www.suzdal.ru/
* http://www.zolotoe-koltso.ru/suzdal/
* http://suzdal.org.ru/
* Suzdal fotod
Berliini Olümpiastaadion

**Olümpiastaadion** on nimetuse saanud seal toimunud 1936. aasta suveolümpiamängude järgi. Staadion ehitati juba 1916. aasta olümpiamängudeks valminud *Deutsches Stadioni* asemele. 

Kuigi staadioni arhitekt Werner March valiti juba enne rahvussotsialistide võimule tulekut, mõjutas staadioni ehitamist väga tugevalt Adolf Hitler. Nii sündis antiikarhitektuuri mõjutustega suurstaadion, mille tribüünid mahutasid ligi 100 000 pealtvaatajat ja mis oli osa suurest olümpiakompleksist. Olümpiamängud olid natsivalitsusele suur õnnestumine: mänge jälgis neli miljonit pealtvaatajat.
  
Teises maailmasõjas pääses staadion peaaegu terviklikult, kuigi seal käis tuhandeid inimelusid nõudnud võitlus Nõukogude Liidu Punaarmee ja rahvussotsialistide Hitler-Jugendi vägede vahel. Jalgpalli Bundesliga moodustamise järel 1963. aastal sai sellest Hertha BSC klubi kodustaadion. 1974. aasta jalgpalli maailmameistrivõistlustel toimus olümpiastaadionil kolm A-alagrupi mängu. 1985. aastast toimuvad staadionil Saksamaa karikavõistluste finaalmatšid, nii nagu see oli aastatel 1937 ja 1939–1943.

Berliini müüri kadumise ja riikide taasühinemise järel sai olümpiastaadion aastakümnete vaikelu järel poliitiliste vaidluste objektiks. Mõnede arvates oli staadion ajalooliseks pinnuks ja oleks tulnud lammutada, teised jälle arvasid, et staadion tuleb Colosseumi eeskujul jätta alles. Lõpuks otsustati staadion 242 miljoni euro eest rahvusvahelistele nõuetele vastavaks ehitada. Renoveerimine algas 2000. aasta suvel ja moderniseeritud rajatis avati 2004. aasta 31. juulil. Staadionile kuulus keskne roll 2006. aasta jalgpalli maailmameistrivõistlustel, seal toimus neli alagrupimängu ja finaalmäng. Uuenduste järel mahutab staadion 74 220 pealtvaatajat, kuid MM-i ajal oli kohti veidi vähem: 66 021 istekohta.

## Välislingid

* Berliini Olümpiastaadioni koduleht (*saksa ja inglise keeles*)
Mehhanism

**Mehhanismiks** nimetatakse tehislikult loodud kehade süsteemi, mis on ette nähtud ühe või mitme keha liikumise teisendamiseks ühe või mitme teise keha nõutavaks liikumiseks. Sageli muudab mehhanism kiirusi, jõudusid ja pöördemomente, teisendab üht liikumist teiseks.
## Mehhanismide liigid:
### Lihtmehhanismid
Lihtmehhanismid on lihtsa ehitusega seadmed, millega muudetakse ülekantava jõu suurust või suunda, näiteks kang, kaldpind, kiil,  plokk, tali, pöör. Nende puhul kehtib mehaanika kuldreegel:  nii mitu korda, kui lihtmehhanismi kasutamisel võidetakse jõus, kaotatakse läbitud tee pikkuses.

### Liigid konstruktsioonitunnuste järgi
*Hammasmehhanismid:hammasülekanne, Malta rist, tähtmehhanism, planetaarmehhanism.
*Painduvate lülidega mehhanismid: liigendmehhanism.
*Friktsioonmehhanismid: kettülekanne, rihmülekanne, trossülekanne.
*Kiilmehhanismid.
*Nukkmehhanismid. 
*Kruvimehhanismid.
*Varbmehhanismid: väntmehhanism, kulissmehhanism.

## Vaata ka

*Paindlik mehhanism
* Masin
*Ülekanne
Mehaaniline kulumine

**Mehaaniline kulumine** on kulumine, mille põhjustab hõõre kahe või rohkema kokkupuutuva pinna liikumisel. Mehaanilisel kulumisel on ülekaalus mehaanilised mõjutused.

## Mehaanilise kulumise liigid
*Abrasiivkulumine
*Pindväsimuskulumine ehk piting
*Joaskulumine
*Erosioonkulumine
*Kavitatsioonkulumine
*Fretingkorrosioon

## Vaata ka
*kulumiskindlus
Abrasiivkulumine

**Abrasiivkulumine** on kulumine, mille puhul abrasiivosakesed (liiv, tolm, metallikillud) kraabivad ja lõikavad materjali pinda. Abrasiivi poolt lahti lõigatud laast toimib omakorda abrasiivosakesena, muljub hõõrdepinda ja mustab määrdeõli.

## Abrasiivkulumise põhjus

Kui hõõrduvate pindade konarad puutuvad üksteise vastu, siis nad deformeeruvad plastselt ja nende tippudes tekivad suured kontaktpinged. Alati võivad pinnakonarad ka haakuda. Mahalõigatud pinnakonar aga toimib jälle abrasiivosakesena.

## Abrasiivkulumise vähendamise võtted

Abrasiivkulumise vähendamiseks kõvendatakse pindu karastamise või metallkeraamiliste ja teiste kõvade ainetega katmise teel. Oluliselt vähendab abrasiivkulumist ka määrimine, pinnasileduse suurendamine ja pinna kõvendamine.

## Abrasiivkulumise intensiivsus

Kulumise intensiivsus oleneb peamiselt pindadevahelisest survest ja vähem pindade omavahelisest libisemisest. Väga oluline on hõõrduvaid pindu kaitsta abrasiivosakeste vahele sattumise eest. Selleks tihendatakse masina koostu tihenditega.

## Vaata ka

*Mehaaniline kulumine
*kulumine
*kulumiskindlus
Pindväsimuskulumine

**Pindväsimuskulumine** ehk **piting** tekib detaili pinnakihi mikromahtude korduva deformeerimise tagajärjel. Näiteks kuullaagri kuulid, veeredes mööda laagrivõru veeretee pinda, tekitavad vahelduvaid kontaktpingeid. Samad pinged tekivad ka hammasratta hamba pinnas. Mõne aja pärast (miljonid pingetsüklid) hakkavad arenema väsimuspraod ja pinnatükike eraldub, jättes järele väikese augu. Materjalipind, mis sel moel auklikuks kulunud näeb välja nagu rõugearmidest puretud.

## Vaata ka

*mehaaniline kulumine
*kulumiskindlus
*kulumine
Joaskulumine

**Joaskulumine** on mehaaniline kulumine, mille puhul pinda murendab selle vastu lendav abrasiiv. Sellist kulumist esineb jahvatusseadmetes (desintegraator, jugaveski jne), torutranspordiseadmetes, kateldes jpm. Pinnakõvaduse suurendamine aitab siis, kui see saab suuremaks lenduvate osakeste mikrokõvadusest. Näiteks kuluvad kvartsliiva joas pehme teras, karastatud teras ja kõva valgemalm ühesuguse intensiivsusega. Alles kermisplaat (metallkeraamiline kõvasulam) tõstab kulumiskindlust mitu korda. Sisuliselt toimib joas abrasiivkulumis- ja pindväsimusmehhanism, aga ka teised kulumisnähud.

Joaskulumise tuntumaid uurimiskeskusi on Tallinna Tehnikaülikool. Professor Ilmar Kleisi koolkond on seal välja töötanud standardse uurimismetoodika.
Õiguskantsler

Eesti **õiguskantsler** on sõltumatu ametiisik, kes teostab järelevalvet seadusandliku ja täidesaatva riigivõimu ning kohaliku omavalitsuse õigustloovate aktide põhiseadusele ja seadustele vastavuse üle. Alates 2015. aastast on õiguskantsler Ülle Madise.  

Ehkki Eesti õiguskantsler vastab üldjoontes ombudsmani ametile Euroopa riikides, on tema staatus kõrgem ja õigused suuremad. "Euroopas Eesti õiguskantsleriga analoogset mudelit ei ole," kinnitab õiguskantsler Indrek Teder. "Eesti õiguskantslerid on läbi aegade ka laiemaid teemasid tõstatanud, mida õigusvahemehed Euroopas ei tee. Ombudsmanina on õiguskantsleril otsene kohustus seista kõige nõrgemate eest ja kontrollida suletud asutusi. /---/ See on aga väikeriigi stiil panna ühte institutsiooni kokku erinevad funktsioonid, mis maailmas üldiselt on eraldi."

Õiguskantsleri nimetab ametisse Riigikogu Vabariigi Presidendi ettepanekul seitsmeks aastaks. Õiguskantsleril on 35 nõunikku.

## Õiguskantsleri institutsioon 1938. aasta põhiseaduses
Õiguskantsleri institutsioon loodi 1938. aastal jõustunud põhiseadusega. Õiguskantsleri määras siis ametisse president ning ta oli ka viimasele aruandekohustuslik.

## Õiguskantsleri institutsioon 1992. aasta põhiseaduses
Kehtivas põhiseaduses käsitleb õiguskantslerit XII peatükk.

Õiguskantsleri nimetab ametisse Riigikogu presidendi ettepanekul 7 aastaks.

Õiguskantsleril on õigus teha järelevalvet üldaktide üle. Kui õiguskantsler leiab, et mingi üldakt on vastuolus teiste seadustega, siis teeb ta akti vastuvõtnule ettepaneku viia see seadustega 20 päeva jooksul kooskõlla. Kui seda ei tehta, on tal õigus pöörduda Riigikohtu poole, et see akt tunnistataks õigustühiseks.

Õiguskantsleril on õigus teha ettepanekuid kõrgete riigiametnike kriminaalvastutusele võtmiseks.

Õiguskantsleril on sõnaõigus riigikogu ja valitsuse istungitel. Kord aastas peab õiguskantsler riigikogu ees oma tegevuse kohta aru andma. Samuti on riigikogu liikmetel õigus esitada õiguskantslerile arupärimisi.

1999. aastast täidab õiguskantsler ka ombudsmani (õigusvahemehe) ülesandeid.

## Õiguskantsleri ametissenimetamine 2000. aastal
President Lennart Meri esitas justiitsministeeriumi asekantsleri, tollal 28-aastase Priit Kama kandidaadina alles pärast Eerik-Juhan Truuvälja volituste lõppemist juunis 2000. Hääletus kukkus ühe häälega läbi, kui Priit Kama kogus 50 poolt- ja 49 vastuhäält. 

President Meri pakkus seejärel mitteametlikult välja rahvusvahelise õiguse professori Rein Müllersoni ja vandeadvokaat Kaido Pihlaka nimed. Kui selgus, et ka need kandidaadid ei leiaks toetust, ärgitas Meri riigikogu pakkumisi tegema. 

Veninud menetluse järel nimetati 20. veebruaril 2001 õiguskantsleriks Allar Jõks. Tema poolt hääletas 72, vastu 14 saadikut ja erapooletuks jäi 4 saadikut. Allar Jõks astus õiguskantslerina ametisse 8. märtsil 2001.

## Õiguskantsleri ametissenimetamine 2007. aastal

## Õiguskantslerite loend
* Anton Palvadre 1938–1940
* Richard Övel 1944–1949
* Artur Mägi 1949–1981
* Eerik-Juhan Truuväli 1993–2000
* Allar Jõks 2001–2008
* Indrek Teder 2008–2015
* Ülle Madise 2015. aastast

## Viited

## Välislingid
*Õiguskantsleri koduleht
*Kehtiv õiguskantsleri seadus
Kavitatsioonkulumine

**Kavitatsioonkulumine** on mehaaniline kulumine, mida tekitab vedelikes väikeste gaasimullide (kavernite) plahvatuslik sulgumine ja sellest põhjustatud väikses ruumipiirkonnas rõhu ja temperatuuri tõus. 

## Vaata ka

*mehaaniline kulumine
*kulumine
*kulumiskindlus
*kavitatsioon
Kontaktpinge

**Kontaktpinge** on pinge kahe detaili kokkupuutekohas, kui puutepinna mõõtmed on detaili mõõtmetega võrreldes väikesed (näiteks kuulide, silindrite, hammaste jne vastastikune surve). Staatilisel koormusel põhjustavad lubatavaist suuremad kontaktpinged detailide pindadel mõlke ja pragusid.

Teineteisel veerevate detailide pinnaosade kontakteerumisel talub pinnaosa iga punkt koormust ainult kontaktiala läbimisel. See tingib muutuvaid kontaktpingeid, mille tagajärjel detailide pinnakihid väsivad, tekivad mikropraod ning pindadelt murenevad maha väikesed metalliosakesed.

Kui detailid töötavad õlis, tungib viimane pragudesse. Kontaktialas praod surve tagajärjel sulguvad ning neis olev õli satub kõrge rõhu alla, mis omakorda soodustab pragude suurenemist. Nii kordub see seni, kuni pragusid sulgevad metalliosakesed ära murduvad. Kui aga kontaktpinged ei ületa praktikaga kindlaksmääratud lubatavat väärtust siis murenemist ei esine.

## Vaata ka

*kontaktväsimus
*hõõrdülekanne
Erosioonkulumine

**Erosioonkulumine** on mehaaniline kulumine, mida põhjustab tahkete osakeste, vedeliku- või gaasijuga.

## Vaata ka

*mehaaniline kulumine
*kulumine
*kulumiskindlus
Podgorica

**Podgorica** on Montenegro pealinn ja Podgorica valla halduskeskus. Ta asub Ribnica ja Morača jõe ühinemiskohas.

## Ajalugu
Podgoricat on esmamainitud 1326. Podgorica asus strateegiliselt tähtsas liiklussõlmes ja on seda siiamaale. Näiteks ainus Albaaniat välismaailmaga ühendav raudtee kulgeb just läbi Podgorica.

1474–1878 oli Podgorica Ottomani impeeriumi valduses. Türklased muutsid Podgorica kindluseks, ümberkaudsete slaavi hõimude vastupanu mahasurumise keskuseks. Sel ajal ei suudetud kordagi kindlust vallutada.

1878. aasta Berliini kongressi otsusega läks Podgorica Montenegro koosseisu. Linn hakkas kiiresti arenema, eeskätt kaubanduskeskusena. 1904 asutati esimene pank: Zeta säästupank, millest kasvas välja Podgorica pank.

1918. aastast kuulus Podgorica Jugoslaaviasse. Maailmasõdadevahelisel ajal elas linnas 13 000 inimest. Teise maailmasõja ajal pommitati linna üle 70 korra, hävitati suur osa linnast ja hukkus üle 4100 inimese. Linn vabastati 19. detsembril 1944.

1946. aastal sai Montenegro pealinnaks. 13. juulist 1946 kuni 2. aprillini 1992 oli linna nimi **Titograd** (Josip Broz Tito järgi).

## Majandus
Podgorica on Montenegro suurim tööstuskeskus. Seal on alumiiniumi-, tubaka- ja tekstiilitööstusettevõtteid. Linnas asub ka Montenegro Väärtpaberibörs.

## Vaatamisväärsusi
*Püha Jüri kirik (10. sajand)
*kellatorn
*vana sild
*tsitadell
*mošeed
*Millenniumisild

## Vaata ka
*Podgorica lennujaam

## Välislingid
*Podgorica koduleht
(What's the Story) Morning Glory?

**"(What's the Story) Morning Glory?"** on Briti rokkansambli Oasis teine stuudioalbum, mis anti välja oktoobris 1995. Albumist sai ülemaailmne hitt, mida on müüdud umbes 20 miljonit eksemplari. Suurbritannias on see kõigi aegade üks müüduim album, mis jääb maha vaid The Beatlesi albumist "Sgt. Pepper's Lonely Hearts Club Band".

## Lood
*"Hello" – 3:21
*"Roll With It" – 3:59
*"Wonderwall" – 4:18
*"Don't Look Back in Anger" – 4:48
*"Hey Now" – 5:41
*"Untitled 6" – 0:44
*"Some Might Say" – 5:29
*"Cast No Shadow" – 4:51
*"She's Electric" – 3:40
*"Morning Glory" – 5:03
*"Untitled 11" – 0:39
*"Champagne Supernova" – 7:27
Kluuvi

**Kluuvi** (rootsi keeles *Gloet*) on linnaosa Helsingis. 

Kluuvi on Helsingi ärikeskus. Seal asuvad Helsingi pearaudteejaam, peapostkontor, Stockmanni kaubamaja, Sokos, Kluuvi kaubanduskeskus ja mitme panga peakontorid.

Kluuvis asuvad ka Helsingi Ülikooli peahoone, Ateneumi ja Kiasma muuseum ning Kaisaniemi park.

Linnaosas on 23 000 töökohta, alaliselt elab seal ligi 400 inimest.

Nimi Kluuvi on soome keelde tulnud rootsi sõnast *gloet*, mis tähendab umbekasvavat, soostuvat merelahte, mis oli praeguse linnaosa kohal kuni 19. sajandi keskpaigani, mil ta täideti. Tänavaehitustööde käigus leitakse tänapäevani kõrkjate, adru ja muude meretaimede jäänuseid.

## Viited
Korrosioonmehaaniline kulumine

**Korrosioonmehaaniline kulumine** on kulumine, mis tekib korrodeerivate ainete ja elektrilise reaktsiooni toimel. Hapendunud ja habras kile detaili pinnal puruneb, metall paljastub, oksüdeerub uuesti ja kile puruneb jällegi. Purunenud kile tükid kulutavad omakorda abrasiivina pinda. Seda liiki kulumise vähendamiseks kasutatakse õli, kusjuures määrdeõlidesse võib segada lisandeid. Kulumist vähendavad ka mittemetalsed ja muud korrosioonikindlad või kõvad katted.

## Vaata ka

*kulumine
*kulumiskindlus
Sööbekulumine

**Sööbekulumine** ehk **molekulaarmehaaniline kulumine** ehk **adhesioonkulumine** on kulumine, mis tekib kehadevaheliste molekulaarjõudude tulemusena. Kokkusurutud pindade pinnakonarused keevituvad ühte, järgneb materjali pinnast väljarebimine ja vastaspinnale ülekandumine. Sööbimisoht on eriti suur siis, kui hõõrdepaari moodustavad ühesuguse kristallvõrega materjalid. Sööbimist soodustab hõõrdumisel tekkiv temperatuuri tõus ja määrde puudumine. See on üks ohtlikumaid kulumisliike, mis purustab kiiresti pinna. Sööbekulumise vältimiseks koostatakse hõõrdepaar erinevatest materjalidest (näiteks võllikael karastatud terasest, laagripuks pronksist), hoitakse erisurved mõistlikes piirides, määritakse ning jahutatakse koostu (kindlustatakse piisava õlihulga läbivoolamine sellest).

## Vaata ka

*kulumine
*kulumiskindlus
Slovaki keel

**Slovaki keel** (*slovenčina*, *slovenský jazyk*) on indoeuroopa keel, mis kuulub lääneslaavi keelte hulka. Slovaki keel on eriti lähedane tšehhi keelele.

## Levik
Slovaki keelt kõneldakse
*Slovakkias (5 miljonit kõnelejat),
*Ameerika Ühendriikides (500 000),
*Tšehhis (320 000),
*Ungaris (110 000),
*Serbias (peamiselt Vojvodinas) (60 000),
*Rumeenias (22 000),
*Poolas (20 000),
*Kanadas (20 000),
*Austraalias,
*Ukrainas (peamiselt Taga-Karpaatias),
*Bulgaarias,
*Horvaatias (5000),
*ja mujal.

## Slovaki tähestik
a á ä b c č d ď dz dž e é f g h ch i í j k l ĺ ľ m n ň o ó ô p q r ŕ s š t ť u ú v w x y ý z ž

## Vaata ka
*Slovaki kirjandus

## Välislingid
*Slovaki nimede kirjutus ja hääldus EKI teatmikus
Õigusvahemees

**Õigusvahemees** (ka **ombudsman**) on riiklik institutsioon, kus vaadatakse läbi kodanike kaebusi bürokraatliku omavoli üle. Amet loodi algselt Rootsis aastatel 1809–1810. Sealt on sarnased institutsioonid levinud Skandinaaviasse, Uus-Meremaale, Ühendkuningriiki, Saksamaale, Iisraelisse, samuti mõnedesse USA ja Austraalia osariikidesse ning Kanada provintsidesse. Maastrichti lepingust alates teostab Euroopa Liidu institutsioonide tegevuse üle järelevalvet Euroopa ombudsman.

Õigusvahemehe nimetab ametisse parlament, kes aga ei saa edaspidi mõjutada seda, kuidas ombudsman üksikuid juhtumeid käsitleb. Õigusvahemees on – vähemalt eeldatavasti – iseseisev ja erapooletu vahendaja riigivõimu ja üksikisiku vahel. Üldjuhul kuuluvad tema pädevusse kõik riigiasutused, kuid mõnel juhul on sellest välistatud kohalikud omavalitsused (Uus-Meremaal ja Norras), valitsuskabineti otsused (Uus-Meremaal, Norras ja Rootsis) või kohtunikud (Taanis, Uus-Meremaal ja Norras). Kuigi õigusvahemehe järelevalvele allutatus on ulatuslik, on tema pädevus reeglina vaid soovituslik. Ta võib välja pakkuda muudatusi riigiameti tegevuses, kuid tal pole volitusi neid nõuda.

Õigusvahemees saab arvukalt kirjalikke pöördumisi, millest suurt osa ei ole vaja üldse uurida, kuna tegu on ilmselgelt alusetute pöördumistega. Arvukalt on juhtumeid, kus kodanik esitab oma pöördumises kriitikat, kuid ei selgu milline on temale tekitatud kahju. Vastavalt olukorrale võib õigusvahemees paluda selgitusi ning aidata kodanikul arusaadavalt oma muret väljendada. Paljudel juhtudel on tegu ka kaebustega selliste institutsioonide peale, mis ei allu ombudsmanile (näiteks eraettevõtted). Juhul kui riigi õiguskord näeb kõigepealt ette haldusliku või õigusliku vaidluste lahendamise, võib see välistada õigusvahemehe pädevuse. 

Eesti õigusvahemees on õiguskantsler.

## Vaata ka
*Lasteombudsman
*Õiguskantsler

## Välislingid
*Euroopa ombudsman
Fretingkorrosioon

**Fretingkorrosioon** on mehaaniline kulumine, mis tekib istupinnas, kui kehad üksteise suhtes väikese amplituudiga (1...150 μm) võnguvad. Näiteks võib see tekkida rummu ja võlli siirdeistus, aga ka neet- ja poltliites, liigendites, vedrudes, mootoriklappidel, elektrikontaktides, nukkmehhanismides. 

Liite pinnal tekib iseloomulik pulbriline korrosioonprodukt. 

Rikutud pinnast võib omakorda alguse saada väsimuspragu. Sellist kulumist leevendab tugeva pinguga ist.

## Vaata ka

*Mehaaniline kulumine
*Kulumine
*Kulumiskindlus
80

**80. aasta**

Sajandid: 1. sajand eKr - **[[1. sajand]]** - 2. sajand

Aastakümned: 30. aastad 40. aastad 50. aastad 60. aastad 70. aastad - 80. aastad - 90. aastad 100. aastad 110. aastad 120. aastad 130. aastad

Aastad:  75 76 77 78 79 - 80 - 81 82 83 84 85

----

## Sündmused

* Keiser Titus pühitseb sisse Rooma Colosseumi 100 päeva kestvate mängudega, mille käigus tapetakse 10 000 metslooma.

## Sündinud

* ...

## Surnud

* ...
Loki

**Loki** (ka **Loptr**, isanime järgi **Loki Farbautjarson**) on Skandinaavia mütoloogias pettuste jumal, keda kirjeldatakse "kõigi pettuste plaanijana". Tema isa on hiid Farbaut ja ema hiiutar Laufey, Loki on Helblindi ja Býleistri vend. Teadaolevalt on tal kuus või seitse last: hiiutar Angrboðaga Hel, hunt Fenrir ja maailmamadu Jörmungandr; oma naise Sigynniga Nari ja/või Narfi; mära kujul sai Loki täkk Svaðilfariga kaheksajalgse hobuse Sleipniri; Nooremas Eddas öeldakse ka Váli olevat Loki poeg.

Loki suhet jumalatega kirjeldatakse mitmeti: vahel ta abistab neid ja vahel tekitab tüli, samuti on ta Odini verevend. Loki on kujumuutja ning ilmub lugudes lõhe, mära, hülge, kärbse ning võimalik, et ka vana naise kujul. Loki hea läbisaamine jumalatega lõppes, kui ta korraldas jumal Baldri surma. "Loki riiukõnes" ("Lokasenna") kirjeldatakse Loki tülinorimist teiste jumalatega pidusöögil Ægiri kojas, kuni ta lõpuks põgeneb, ent kinni püütakse ja maailma lõpu Ragnarökini ühe oma poja soolikatega kinni seotakse, nii et talle tilgub näkku valusat maomürki.

Ehkki Loki esineb paljudes müütides ning on üks silmatorkavamaid kujusid Skandinaavia mütoloogias, ei ole leitud märke tema kultusest ning ta nimi ei kajastu ka kohanimedes.
ISO 639-1

**ISO 639-1** on esimene osa rahvusvahelisest keelekoodide standardist. See sisaldab 136 kahetähelist koodi maailma tähtsamatele keeltele. Koode on mugav kasutada keelte tähistamiseks. Näiteks:

*eesti keele kood on et,
*inglise keele kood on en,
*soome keele kood on fi.

Koodid võeti ametlikult kasutusele 2002. aastal.

## Välislingid
*List of ISO 639-1 codes
Millennium Tower

**Millennium Tower**i nimelisi torne on mitu:

*Jahrtausendturm, ehk *Millennium Tower*, Saksamaal Magdeburgis 
*Londoni Millennium Tower
*Millennium Tower (Viin)
*Millennium Tower (Amsterdam)
*Millennium Tower (Rotterdam)
*Millennium Tower (Penang, Malaisia)

## Vaata ka

*Tour du Millénaire Belgias
Vanainglise keel

**Vanainglise keel** ehk **anglosaksi keel** (vanainglise *Anglisc*, *Ænglisc spræc*)  on inglise keele varajane vorm, mida kõneldi praeguse Inglismaa ning Lõuna-Šotimaal alal 5.–12. sajandil. 

See on läänegermaani keel ning sarnaneb vanafriisi ja vanasaksi keeltega. 

Vanainglise keelt  mõjutasid keldi keeled ja viikingite kõneldud vanapõhja keel.

Seda kasutati alates anglosaksi vallutusest kuni normannide sissetungini aastal 1066.  Pärast seda hakkas keel suuresti muutuma: käände- ja pöördelõpud kadusid, kinnistus kindel sõnajärg. 

Anglosaksi eepos "Beowulf" ja meditsiinitekstide kogumik "Lacnunga" on kirjutatud vanainglise keeles.

## Keelenäide
**[[Meieisapalve]]**

Fæder ure þu þe eart on heofonum,
Si þin nama gehalgod.
To becume þin rice, gewurþe ðin willa,
on eorðan swa swa on heofonum.
urne gedæghwamlican hlaf syle us todæg,
and forgyf us ure gyltas, swa swa we forgyfað urum gyltendum.
and ne gelæd þu us on costnunge, ac alys us of yfele.
soþlice.
Bobotov Kuk

**Bobotov Kuk** on mäetipp Durmitoris Montenegros, mille kõrgus on 2522 m.

Seda peeti Montenegro kõrgeimaks mäeks, kuid uuemate andmete järgi on kolm tippu Albaania piiri lähedal veel kõrgemad.
Durmitor

**Durmitor** on mäemassiiv Montenegro põhjaosas. 48 mäge nendest on üle 2 kilomeetri kõrged ja kõrgeim tipp on Bobotov Kuk (2522 m).

Suurema osa mäemassiivist hõlmab 390 km² suurune Durmitori rahvuspark, mis loodi 1952 ja alates 1980. aastast kuulub UNESCO maailmapärandi nimistusse.

## Välislingid

*http://www.visit-montenegro.com/tourism-np-durmitor.htm
Gmail

**Gmail** ehk **Google Mail** on Google'i pakutav e-posti (postkasti ja kirjavahetamise) teenus.

Teenust on võimalik kasutada veebipõhisena või e-posti kliendi kaudu. Gmaili iseloomustab võimalusterohke kasutajaliides ning postikontode suur maht. Gmaili üks kandev idee on, et kasutajal ei peaks tekkima kunagi vajadust ühtegi kirja kustutada kuid kogumaht on piiartud 15 GB peale. Teenuses on võimalik märkida kirju siltidega kuid "tavapäraselt" alamkataloogidessse sortimist ei pakuta.

Kirjade edastamise protokollide SMTP, IMAP ja POP3 turvamiseks kasutab Gmail transpordikihi turbeprotokolli (SSL).

## Välislingid
*Gmail
Fääri keel

**Fääri keel** (*føroyskt*) on lääneskandinaavia keelte hulka kuuluv germaani keel. 

Seda kõneleb umbes 80 000 inimest, neist  umbes 48 000 Fääri saartel,   umbes 25 000 Taanis ja umbes 5000  Islandil.

## Kirjandus
* Paul Ariste, "Fääri keelest" – Keel ja Kirjandus 1978, nr 9, lk 552–554
* Enn Lillemets, "Förjalased räägivad förja keelt" (vastuväited nimetuste *fääri keel* ja *fäärlane* kasutamisele) – Keel ja Kirjandus 1998, nr 11, lk 771; kommentaar Peeter Pällilt lk 772